Regler for hundehinderløp RABL

Fører får anledning til å briefe løypa i 10 minutter
Det er lov å benytte både kommando og håndsignaler.
Klokken starter når ekvipasjen begynner å gå på post 1 og stoppes når hunden sitter foran fører på post 8.

Det er ikke krav om at hunden må sitte før den starter på en post.
Det benyttes valgfrie gjenstander til apportering og minifeltsøk. Fører kan benytte egne medbrakte gjenstander til minifeltsøk og apportering.

Vinner er den som har best tid og alle øvelser godkjent

Det deles også ut pris til dommerens favoritt.

POST 1- Fri ved foten

Ekvipasjen går fri ved fot i valgfritt temp fra start og frem til post 2.  Det er ikke krav til at hunden sitter ved start og slutt. Hunden skal holde seg på førers venstre side for å få øvelsen godkjent

Post 2-minifeltsøk

Fører gir hunden kommando bli. Fører legger ut  to gjenstander på angitt område og går tilbake til hunden og sender den ut for å hente gjenstandene. Hunden kan avlevere både forfra rett i hånd, på bakken rett ved fører eller fra utgangsposisjon.

Hunden må hente minst en av gjenstandene for å få øvelsen godkjent. Dersom hunden henter begge gjenstandene, trekkes 10 sekunder fra sluttiden.

Fra post 2 går ekvipasjen videre til post 3

Post 3-slalåm

Ekvipasjen går slalåm gjennom 4 porter frem til post 4. Hunden må gjennom alle portene for å få øvelsen godkjent.

Post 4- hopp over LP-hinder og AG-hinder
Det er valgfritt om fører sender hunden frem over hoppene, om fører beveger seg ved siden av mens hunden hopper eller om hunden får bli kommando og fører forlater hunden og kaller den inn over hopphinderne. Hunden må hoppe over begge hinderne for at posten skal bli godkjent.

Post 5- fri ved fot med snurr
Det er valgfritt om fri ved fot og snurr utføres på førers venstre eller høyre side. For å få posten godkjent må hunden holde seg på den samme siden under hele øvelsen og snurr må utføres før man kommer til post 6.

POST 6 – tunell
Hunden skal gjennom tunnelen. For at øvelsen skal bli godkjent må hunden ha kommet gjennom tunellen på tre forsøk.
Fra post 6 går ekvipasjen til post 7

post 7- apportering
Fører kaster en valgfri gjenstand 5-10 meter. Hunden skal hente gjenstanden og komme tilbake til fører med denne. Det er valgfritt om gjenstanden leveres i hånd foran fører, i hånd fra utgangsstilling eller legger gjenstanden på bakken rett ved fører. Hunden må hente gjenstanden for å få godkjent posten.

Fra post 7 går ekvipasjen til post 8

POST 8 – Innkalling med sitt foran
Fører gir hunden kommando bli. Fører forlater hunden og går ca 20 meter til angitt sted og gjør så helt om og holdt. Fører kaller inn hunden til å sitte foran. For å få øvelsen godkjent må hunden komme når fører kaller inn.